Turneringen blev delt mellem to byer og to ishockeyhaller. I Halifax Metro Centre (10.595 tilskuerpladser), Halifax, Nova Scotia blev der spillet 24 gruppekampe (herunder Canadas gruppekampe) samt to kvartfinaler. Halifax var også værtsby for junior-VM 2003 og VM 2004 for kvinder. De sidste 30 gruppekampe, de to sidste kvartfinaler, semifinalerne, bronzekampen og finalen blev spillet i Colisée Pepsi (15.750 pladser), Québec, Québec.